### | | | | --- | --- | | | | | --- | | **Teknik- og Miljøudvalget** 8. juni 2017 Sagsnr. 710-2016-33178 Dok.nr. 710-2017-72328 Jack Søndergaard | | 40.                 Vedtagelse af Lokalplan nr. 373 - Boligområde ved [adresse] i Hinnerup og tillæg nr. 22 til Kommuneplan 13 - Åbent

###

|  |  |
| --- | --- |
| Tidl. politisk behandling | BY, 28.02.17, pkt. 22 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til
”Lokalplan nr. 373 - Boligområde ved [adresse] og tillæg nr. 22 til
Kommuneplan 13”.

Lokalplanområdet har et areal på ca. 5,7 ha, hvoraf
størstedelen er kommunalt ejet og en mindre del er ejet af staten. Det
statslige areal er udlagt som fredsskovpligtigt naturområde, mens det
resterende areal er udlagt til boligområde med tilhørende veje og
fællesarealer.

Formålet med lokalplanen er at skabe et attraktivt og
velfungerende boligområde i Hinnerup med gode rekreative forbindelser til de
øvrige boligkvarterer mod syd og vest og til det planlagte skovrejsningsområde
nord, syd og øst for lokalplanområdet.

Lokalplanen giver mulighed for at udstykke 30
parcelhusgrunde i størrelser mellem 950 og 1.135 m2. Grundene vil i
størrelse, beliggenhed og fysiske omgivelser sammen med de allerede udstykkede
grunde ved Lene Poulsen og Humlehaven udgøre et samlet attraktivt bykvarter.

Forslag til ”Lokalplan nr. 373 - Boligområde ved [adresse]
Hinnerup og tillæg nr. 22 til Kommuneplan 13” har været fremlagt i offentlig
høring i perioden 6. marts til 8. maj 2017.

Der er i høringsperioden indkommet syv høringssvar.
Høringssvarene er beskrevet i bilag 2 sammen med Teknik og Kulturs
kommentarerer og indstilling. Den fulde ordlyd af høringssvarene fremgår af
bilag 3.

**VURDERING**

Flere af høringssvarene omhandler
lokalplanområdets afgrænsning mod syd. Teknik og Kultur foreslår, at
høringssvarene imødekommes ved at ændre lokalplanens udstykningsplan, sådan at
stiudlægget ud for stamvejen fjernes, det nordligste fællesareal reduceres og
de fire parceller syd her for reduceres i størrelse. Se bilag 4.

Teknik og Kultur foreslår desuden
på baggrund af høringssvarene, at der indsættes et supplerende kort i
redegørelsen, og at ordet
”bør” ændres til ”skal” i tredje afsnit i afsnittet om grundvandsbeskyttelse.

**ØKONOMI**

Med den endelige vedtagelse af lokalplanen åbnes der
mulighed for udstykning af området og byggemodning med anlæg af veje, stier og
efterfølgende grundsalg. Områdets veje, stier og fællesarealer vil sammen med
vedligeholdelsesforpligtelsen blive overdraget den grundejerforening, der
stiftes for området.

Dog vil det stiforløb, der udlægges i forlængelse af den
eksisterende gennemgående hovedsti langs lokalplanområdets vestlige kant, blive
udlagt som offentlig sti med deraf følgende udgifter til drift og vedligehold.

[adresse] anbefaler, at området forud for
anlægsarbejdet gennemgår en arkæologisk forundersøgelse. Hvis den arkæologiske forundersøgelse
viser, at der i området er bevaret væsentlige arkæologiske fortidsminder, skal
der efterfølgende foretages en egentlig arkæologisk undersøgelse. Dette vil
forsinke og fordyre byggemodningsomkostningerne, uden at det på forhånd kan
siges med hvor meget.

**INDDRAGELSE**

Planforslagene har i overensstemmelse med planloven været
fremlagt i offentlig høring i perioden 6. marts til 8. maj 2017.

**INDSTILLING**

Direktøren for Teknik og Kultur
indstiller til Byrådet:

1. At forslag til ”Lokalplan nr. 373 - Boligområde ved [adresse] Hinnerup
og tillæg nr. 22 til Kommuneplan 13” vedtages endeligt med ændring af
lokalplanens udstykningsplan og redegørelse som beskrevet.

**BESLUTNING**

**Bilag**

|  |  |
| --- | --- |
| Forslag til lokalplan nr. 373 - Boligområde ved [adresse] i Hinnerup | 710-2017-36362 |
| Vurdering af høringssvar | 710-2017-115738 |
| Indsendte høringssvar | 710-2017-114532 |
| Ændret udstykningsplan | 710-2017-135409 |